[bookmark: _GoBack]Instituti për Demokraci dhe Ndërmjetësim, në bashkëpunim dhe me mbështetjen e Rretit Ballkanik për Gazetari Investigative (BIRN), është angazhuar në një studim rajonal për çeshtjet e censurës dhe survejimit digjital në Ballkanin Perëndimor. Në kuadër të këtij studimi, kërkohen të dhënat e mëposhtme nga institucioni juaj:

Pyetje no. 1. A mund të shpjegoni procesin e ndjekur nga AKEP-it për identifikimin dhe bllokimin e përmbajtjeve online të konsideruara të paligjshme ose të dëmshme?

Përgjigje nr. 1:

Autoriteti i Komunikimeve Elektronike dhe Postare është organi rregullator në fushën e komunikimeve elektronike dhe të shërbimit postar. Bazuar në pikën 1, të nenit 2, të ligjit nr. 9918/2008 “Për komunikimet elektronike në Republikën e Shqipërisë” i ndryshuar,[footnoteRef:1] AKEP nuk ka kompetencë ligjore të shqyrtojë përmbajtjet e komunikimeve elektronike, pra as përmbajtjet e publikuara në faqet e internetit, rrjetet sociale, platformat online, etj. Kufizimi ligjor i AKEP per shqyrtimin e përmbajtes së komunikimeve elektronike është rikonfirmuar edhe në shkronjën c) të nenit 3 të ligjit të ri 54/2024 “Për komunikimet elektronike në Republikën e Shqipërisë”. [footnoteRef:2] Për rrjedhojë, AKEP nuk mund te kryeje identifikim apo bllokimin e përmbajtjeve online te paligjshme ose të dëmshme pasi nuk ka kompetencë ligjore.  [1:  Pika 1, neni 2 “Përjashtimi nga fusha e zbatimit”: “Ky ligj nuk zbatohet për përmbajtjen e shërbimeve të ofruara nëpërmjet rrjeteve të komunikimeve elektronike.”]  [2:  Ligji 54/2024 transpozon, pjesërisht, Direktivën (BE) 2018/1972 të Parlamentit Evropian dhe të Këshillit të 11 Dhjetorit 2018, që krijon Kodin Evropian të Komunikimeve Elektronike (EECC).] 


Identifikimi i përmbajtjeve online të paligjshme ose të dëmshme kryhet vetem nga institucione ligjzbatuese që gëzojnë kompetencën ligjore si Gjykatat, Autoriteti i Mediave Audiovizive (AMA), Autoriteti për Mbikqyrjen e Lojrave të Fatit, Komisioneri për Mbrojtjen e të Dhënave personale dhe të Drejtën e Informimit, Agjencia Shtetërore për të Drejtat dhe Mbrojtjen e Fëmijës, etj. Gjate ushtrimit te aktivitetit rregullator, AKEP i përmbahet eksluzivisht kompetencave të përmendura në mënyre ezauruese në nenin 8 të ligjit 9918/2008, i ndryshuar.

Bazuar në sa më sipër, AKEP përcjell tek sipërmarrësit (Internet Service Provider - ISP) që ofrojnë shërbimin internet në Republikën e Shqipërisë kërkesat e Autoriteteve kompetente ligjzbatuese, për mbyllje domainesh, faqesh interneti, linke specifike, të konstatuara në shkelje ligjore nga këto institucione. Theksojmë se mbyllja e aksesit nga ISP-të ka efekt vetëm në Republikën e Shqipërisë dhe jo jashtë saj. 

Se fundmi, referuar shkronjës e), të nenit 15, të ligjit nr. 9918/2008 i ndryshuar, çdo operator/sipërmarrës që ofron shërbime/rrjete të komunikimeve elektronike, sipas regjimit të autorizimit të përgjithshëm, duhet të respektojë kufizimet e transmetimeve të përcaktuara me përmbajtje të paligjshme ose të dëmshme.

Pyetje no. 2. Si siguron AKEP gjatë këtij procesi respektimin e standardeve ndërkombëtare për lirinë e shprehjes kur zbaton rregulloret e përmbajtjes dixhitale?

Përgjigje nr. 2:

AKEP harton dhe zbaton rregulloret vetëm ne zbatim te ligjit 9918/2008, i ndryshuar. Ashtu sic jemi shprehur me sipër (Përgjigje nr.1) kompetencat e AKEP janë të përmendura në mënyre ezauruese në nenin 8 të ligjit 9918/2008, i ndryshuar. Përmbajta digjitale nuk është kompetencë e AKEP dhe nuk perfshihet ne fushen e veprimit te standarteve te siperpermendura. AKEP nuk nxjerr rregullore mbi permbajtjen digjitale.

Pyetje no. 3. Cila janë masat e marra për të siguruar transparencën e procesit në rastet kur AKEP kur vendos të bllokojë ose kufizojë aksesin në përmbajtjen online? A janë këto vendime/masa të disponueshme publikisht?

Përgjigje nr. 3:

Lista e domaineve/url-ve, të përcaktuara si te paligjshme dhe/ose te demshme qe i dergohen ISP  per bllokim permes AKEP publikohet e përditësuar në faqen e internetit të AKEP: www.akep.al, 
më specifikisht: https://akep.al/publikime/lista-e-domaineve-linkeve-per-bllokim-aksesi/. 

Pyetje no. 4. Çfarë mekanizmash ka AKEP për të garantuar përgjegjshmëri kur bëhet fjalë për heqjen e përmbajtjes apo bllokimin e faqeve të internetit?

Përgjigje nr. 4 :

Kufizimi i aksesit të faqeve të internetit/domaineve me përmbajtje të paligjshme ose të dëmshme nuk është kompetencë e AKEP. Lutem, referohuni përgjigjeve tona për pyetjen nr. 1 &2, më sipër.

Pyetje no. 5. A ka një proces apelimi për krijuesit e përmbajtjes ose pronarët e faqeve të internetit që mendojnë se përmbajtja e tyre është censuruar padrejtësisht? Nëse po, ju lutem vini në dispozicion informacion për këtë proces. 

Përgjigje nr. 5:

Pronaret e faqeve dhe krijuesit e tyre kane te drejten ligjore sipas legjislacionit ne fuqi te ankimojne aktet e ketyre oraganeve ligjzbatuese ne gjykaten kompetente. Në rast se AKEP vihet në dijeni të ankimeve nga posedues të faqeve të internetit, AKEP e informon zyrtarisht institucionin që ka kërkuar bllokimin e aksesit për ato faqe. Institucioni qe ka kërkuar bllokimin e aksesit për ate faqe duhet të shqyrtoj ankimin dhe në vijim edhe organet gjyqësore. 

Pyetje no. 6. Si e vlerëson AKEP ndikimin e censurës dixhitale tek gazetarët, mediat e pavarura dhe organizatat e shoqërisë civile? A ka një procedurë të dedikuar për trajtimin përmbajtjes gazetareske, përmbajtjes me interes publik p.sh. materiale të publikuara nga aktivistë, media, organizata të shoqërisë civile etj.

Përgjigje nr. 6:

AKEP nuk ka kompetencë ligjore të vlerësojë ndikime të tilla dhe as përmbajtjeve te publikuara. Kompetencat e AKEP përmenden në mënyre ezauruese në nenin 8 të ligjit 9918/2008, i ndryshuar.

Pyetje no. 7. Si garantohet nga AKEP respektimi i lirisë së shprehjes kur trajton rastet e mësipërme? Si trajtohen të dhënat personale gjatë këtyre proceseve?

Përgjigje nr .7:

AKEP u përmbahet vetëm kompetencave ligjore që ka dhe nuk mund të trajtoje çështjet qe ju citoni. Lutem, referohuni pergjigjeve tona si më sipër. 

Pyetje no. 8. A ka marrë AKEP ankime/reagime apo kritika nga aktorët e medias, organizata të shoqërisë civile, apo publiku në lidhje me rolin e tij në censurën dixhitale? Nëse po, cilat janë masat e marra për të adresuar këtë shqetësim?

Përgjigje nr. 8:

AKEP ka marre disa kërkesa për informacion por jo ankime. Në çdo rast, AKEP bazuar ne përcaktimet ligjore ne fuqi dhe kompetencat e tij, AKEP ka përcjellë informacionin e kërkuar.

Pyetje no. 9. A është institucioni juaj i përfshirë në ndonjë inciativë (ligjore, strategjike, tjetër) që synon rishikimin ose përditësimin e qasjes aktuale rregullatore ndaj censurës dixhitale në Shqipëri? Nëse po, ju lutem vini në dispozicion informacion për këtë iniciativë.

Përgjigje nr .9:

AKEP bazuar në ligjin ekzistues 9918, in ndryshuar, por edhe ne ligjin e ri qe hyn ne fuqi ne muajin dhjetor 54/2024, i cili ka transpozuar kodin europian të komunikimeve eletronike, nuk ka kompetencë ligjore të shqyrtoje platformat dixhitale dhe te ndermarre nisme te natyres rregullatore ne kete aspekt.

Pyetje no. 10. Çfarë masash janë marrë nga AKEP për të adresuar sfidat e paraqitura nga teknologjitë e reja (p.sh., moderimi i përmbajtjes nëpërmjet Inteligjencës Artificiale) në kontekstin e censurës dixhitale?

Përgjigje nr. 10:

AKEP i përmbahet parimit të asnjanësisë teknologjike, te përcaktuar në nenin 1 të ligjit 9918/2008 i ndryshuar, dhe sic sqaruam më lart nuk mund të shqyrtojë përmbajtjet e komunikimeve elektronike. 

Pyetje no. 11. Në kuadër të asistencës së ofruar nga AKEP për sektorë të ndryshëm, të përballur më sulme/incidente kibernetike, në sa raste është ofruar mbështjetje e kësaj natyre për gazetarët, mediat dhe organizatat e shoqërisë civile? Lutem përmendni aktorët përkatës.

Përgjigje nr. 11:

AKEP nuk ka marre kërkesa per mbështjetje apo asistence teknike në kuadër të sulmeve kibernetike. Për më tepër, AKEP nuk ka kompetencë ligjore për të dhënë asistence teknike në situata të tilla. 

